b'\n_START_ARTICLE_\nAlte Szi\xc5\x82-synagogen\n_START_PARAGRAPH_\nAlte Szi\xc5\x82-synagogen (polsk Synagoga Alte Szi\xc5\x82) ved Wolborskagaden var tidligere hovedsynagogen i \xc5\x81\xc3\xb3d\xc5\xba. Den var en af de smukkeste synagoger i Polen, og blev rejst i \xc3\xa5rene 1863-1871 efter tegninger af Jan Karol Mertsching, som erstatning for en gammel tr\xc3\xa6synagoge. Den blev bygget om i 1893 af Adolf Zeligson. Under 2. verdenskrig blev synagogen plyndret og br\xc3\xa6ndt ned af tyske nazister natten til 11. november 1939. En mindetavle minder i dag om synagogen.'